A4-0101/99

Πρόταση σύστασης του Συμβουλίου που αφορά τον περιορισμό της έκθεσης του κοινού σε ηλεκτρομαγνητικά πεδία 0 Hz - 300 GHz (COM(98)0268 - C4-0427/98 - 98/0166(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 1α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

1α. ότι ανάμεσα στους στόχους της Συνθήκης συγκαταλέγονται η προστασία της υγείας των εργαζομένων και η προάσπιση των δικαιωμάτων των καταναλωτών[semigr ]

(Τροπολογία 2)

Αιτιολογική σκέψη 1β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

1β. ότι η πρέπει να τηρούνται τόσο η αρχή της προφύλαξης και προληπτικής δράσης, που απορρέει από το άρθρο 130 Ρ της Συνθήκης ΕΚ, όσο και η αρχή του «όσο το δυνατόν χαμηλότερα στο πλαίσιο του ευλόγως εφικτού» (ALARA) η οποία υπαγορεύει, στην προκείμενη περίπτωση, να επιδιωχθεί η ελαχιστοποίηση της έκθεσης στις ηλεκτρομαγνητικές ακτινοβολίες, όπως προσδιορίζεται από την Π.Ο.Υ.[semigr ]

(Τροπολογία 3)

Αιτιολογική σκέψη 2

>Αρχικό κείμενο>

2. ότι το Ευρωπαϊκό Κοινοβούλιο, στο ψήφισμά για την καταπολέμηση των επιβλαβών επιπτώσεων από τη μη ιονίζουσα ακτινοβολία ζητεί από την Επιτροπή την πρόταση μέτρων για τον περιορισμό της έκθεσης των εργαζομένων και του κοινού από τη μη ιονίζουσα ηλεκτρομαγνητική ακτινοβολία[semigr ]

>Κείμενο μετά την ψηφοφορία στο ΕΚ>

2. ότι το Ευρωπαϊκό Κοινοβούλιο, στο ψήφισμά για την καταπολέμηση των επιβλαβών επιπτώσεων από τη μη ιονίζουσα ακτινοβολία ζητεί από την Επιτροπή την πρόταση

κανονιστικών μέτρων για τον περιορισμό της έκθεσης των εργαζομένων και του κοινού από τη μη ιονίζουσα ηλεκτρομαγνητική ακτινοβολία[semigr ]

(Τροπολογία 17)

Αιτιολογική σκέψη 4

>Αρχικό κείμενο>

4. ότι επιβάλλεται η προστασία του ευρύτερου κοινού στην Κοινότητα έναντι αποδεδειγμένων επιδράσεων στην υγεία που μπορεί να οφείλονται στην έκθεση σε ηλεκτρομαγνητικά πεδία[semigr ]

>Κείμενο μετά την ψηφοφορία στο ΕΚ>

4. ότι επιβάλλεται η προστασία του ευρύτερου κοινού στην Κοινότητα έναντι αποδεδειγμένων

ή δυνάμει δυσμενών επιδράσεων στην υγεία μακροπρόθεσμα που μπορεί να οφείλονται στην έκθεση σε ηλεκτρομαγνητικά πεδία[semigr ]

(Τροπολογία 4)

Αιτιολογική σκέψη 7

>Αρχικό κείμενο>

7. ότι πρέπει να θεσπιστεί ένα κοινοτικό πλαίσιο προστασίας του κοινού από τα ηλεκτρομαγνητικά πεδία, μέσω συστάσεων προς τα κράτη μέλη[semigr ]

>Κείμενο μετά την ψηφοφορία στο ΕΚ>

7. ότι πρέπει να θεσπιστεί ένα κοινοτικό πλαίσιο

όσον αφορά την έκθεση σε ηλεκτρομαγνητικά πεδία, με σκοπό την προστασία του κοινού[semigr ]

(Τροπολογία 5)

Αιτιολογική σκέψη 8

>Αρχικό κείμενο>

8. ότι το πλαίσιο αυτό πρέπει να βασίζεται στα βέλτιστα διαθέσιμα επιστημονικά στοιχεία και συμβουλές στον τομέα αυτό και θα πρέπει να περιλαμβάνει βασικούς περιορισμούς και επίπεδα αναφοράς για την έκθεση σε ηλεκτρομαγνητικά πεδία[semigr ] ότι η διεθνής επιτροπή για την προστασία από την μη ιονίζουσα ακτινοβολία (ICNIRP) έχει εκδώσει σχετική γνωνομοδότηση την οποία υιοθέτησε η επιστημονική συντονιστική επιτροπή της Επιτροπής[semigr ]

>Κείμενο μετά την ψηφοφορία στο ΕΚ>

8. ότι

σύμφωνα με την αρχή της προλήψεως το πλαίσιο αυτό, για το οποίο υπάρχει ήδη εκτεταμένη επιστημονική τεκμηρίωση, πρέπει να προστατεύει την δημόσια υγεία από κάθε είδους κινδύνους, να βασίζεται στα βέλτιστα διαθέσιμα επιστημονικά στοιχεία και συμβουλές στον τομέα αυτό και να περιλαμβάνει αυστηρούς βασικούς περιορισμούς και επίπεδα αναφοράς για την έκθεση σε ηλεκτρομαγνητικά πεδία[semigr ] ότι τα στοιχεία αυτά πρέπει να επενεξετάζονται και να επαναξιολογούνται τακτικά, υπό το φως της αυξανόμενης χρήσης συσκευών που ενδεχομένως συνεπάγεται αύξηση της έκθεσης σε ηλεκτρομαγνητικά πεδία[semigr ]

(Τροπολογία 6)

Αιτιολογική σκέψη 12α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

12α. ότι δεν υπάρχει, σε ευρωπαϊκό επίπεδο, ομοιόμορφη μέθοδος μέτρησης για τη συμμόρφωση των προϊόντων, και ότι πρέπει να αποτραπεί η εισαγωγή νέων τεχνικών φραγμών στο εμπόριο[semigr ]

(Τροπολογία 7)

Αιτιολογική σκέψη 16

>Αρχικό κείμενο>

16. ότι τα κράτη μέλη πρέπει να λάβουν υπόψη τους την πρόοδο που σημειώνεται όσον αφορά τις επιστημονικές γνώσεις και την τεχνολογία σχετικά με την προστασία από τη μη ιονίζουσα ακτινοβολία[semigr ] ότι θα πρέπει να γίνεται επισκόπηση των παρόντων συστάσεων, κυρίως βάσει των κατευθυντήριων γραμμών αρμόδιων διεθνών οργανισμών, όπως η διεθνής επιτροπή για την προστασία από τη μη ιονίζουσα ακτινοβολία[semigr ]

>Κείμενο μετά την ψηφοφορία στο ΕΚ>

16. ότι τα κράτη μέλη πρέπει να λάβουν υπόψη τους την πρόοδο που σημειώνεται όσον αφορά τις επιστημονικές γνώσεις και την τεχνολογία σχετικά με την προστασία από τη μη ιονίζουσα ακτινοβολία,

και να καθιερώσουν την τακτική επενεξέταση και ανασκόπηση των σχετικών στοιχείων, διαβιβάζοντας τακτικά τα πορίσματα των αξιολογήσεων στο Ευρωπαϊκό Κοινοβούλιο[semigr ]

(Τροπολογία 8)

Σύσταση ΙΙ, σημείο β)

>Αρχικό κείμενο>

β) την εφαρμογή μέτρων όσον αφορά πηγές ή πρακτικές που έχουν ως αποτέλεσμα την έκθεση του κοινού σε ηλεκτρομαγνητικά πεδία, βάσει ενός παρόμοιου πλαισίου[semigr ]

>Κείμενο μετά την ψηφοφορία στο ΕΚ>

β) την εφαρμογή μέτρων

, σύμφωνα με το προαναφερθέν πλαίσιο, όσον αφορά πηγές ή πρακτικές που έχουν ως αποτέλεσμα την ηλεκτρομαγνητική έκθεση του κοινού, διασφαλίζοντας ότι θα εφαρμόζονται τα υψηλότερα δυνατά επίπεδα προστασίας εκεί όπου ζει και περνά το κοινό ένα σημαντικό μέρος του χρόνου του, καθώς και ότι η έρευνα θα είναι πάντοτε επίκαιρη σε ό,τι αφορά την προστασία από τις επιπτώσεις στην υγεία των ευρωπαίων πολιτών.

(Τροπολογία 15)

Σύσταση ΙΙΙ, εισαγωγική πρόταση

>Αρχικό κείμενο>

ΙΙΙ. Προκειμένου να διευκολυνθεί και να προωθηθεί η συμμόρφωση με τους βασικούς περιορισμούς που περιέχονται στο παράρτημα ΙΙ:

>Κείμενο μετά την ψηφοφορία στο ΕΚ>

ΙΙΙ. Προκειμένου να διευκολυνθεί και να προωθηθεί η συμμόρφωση με τους βασικούς περιορισμούς που περιέχονται στο παράρτημα ΙΙ:

να καθορίσουν τις ελάχιστες αποστάσεις ασφαλείας από ηλεκτρικές συσκευές, καθώς και τις ελάχιστες αποστάσεις από δημόσια κτίρια, κατοικίες και χώρους εργασίας όπου επιτρέπεται η παρουσία και λειτουργία γραμμών μεταφοράς ρεύματος υψηλής τάσεως, εγκαταστάσεων ραντάρ και εγκαστάσεων ραδιοτηλεοπτικής μετάδοσης και αναμετάδοσης, συμπεριλαμβανομένων των αναμεταδοτών της κινητής τηλεφωνίας[semigr ] να καθορίσουν τις ενδεδειγμένες αποστάσεις ασφαλείας κατά τη χρήση, μεριμνώντας ώστε οι αποστάσεις αυτές να αναγράφονται επί του προϊόντος και δίδοντας ιδιαίτερη προσοχή - λόγω της μικρής απόστασης και της χρονικής διάρκειας της έκθεσης - στα κινητά τηλέφωνα, και :

(Τροπολογία 14)

Σύσταση ΙΙΙ, σημείο βα (νέο)

>Αρχικό κείμενο>

>Κείμενο μετά την ψηφοφορία στο ΕΚ>

βα) εξέταση του κατά πόσον είναι δυνατή η απλούστευση μέσω του καθορισμού συνιστώμενων αποστάσεων ασφαλείας για συγκεκριμένες εφαρμογές, λαμβάνοντας ιδιαίτερα υπόψη την κινητή τηλεφωνία.

(Τροπολογία 10)

Σύσταση V

>Αρχικό κείμενο>

V. προκειμένου να βελτιωθούν οι γνώσεις γύρω από τις επιδράσεις των ηλεκτρομαγνητικών πεδίων στην υγεία,

>Κείμενο μετά την ψηφοφορία στο ΕΚ>

V. προκειμένου να βελτιωθούν οι γνώσεις γύρω από τις επιδράσεις των ηλεκτρομαγνητικών πεδίων στην υγεία,

>Αρχικό κείμενο>

να προωθούν και να επισκοπούν την έρευνα που αφορά τα ηλεκτρομαγνητικά πεδία και την ανθρώπινη υγεία, στα πλαίσια των εθνικών ερευνητικών προγραμμάτων τους, συνεκτιμώντας τις κοινοτικές και διεθνείς ερευνητικές συστάσεις καθώς και τις προσπάθειες που καταβάλλονται σε επίπεδο Κοινότητας[semigr ]

>Κείμενο μετά την ψηφοφορία στο ΕΚ>

να προωθούν και να επισκοπούν την έρευνα που αφορά τα ηλεκτρομαγνητικά πεδία και την ανθρώπινη υγεία, στα πλαίσια των εθνικών ερευνητικών προγραμμάτων τους, συνεκτιμώντας τις κοινοτικές και διεθνείς ερευνητικές συστάσεις καθώς και τις προσπάθειες που καταβάλλονται σε επίπεδο Κοινότητας

από το ευρύτερο δυνατό φάσμα πηγών[semigr ]

(Τροπολογία 11)

Σύσταση V, δεύτερο εδάφιο (νέο)

>Αρχικό κείμενο>

>Κείμενο μετά την ψηφοφορία στο ΕΚ>

να καταβάλουν κάθε προσπάθεια ώστε να ενσωματωθούν οι επιπτώσεις για την ανθρώπινη υγεία που προκύπτουν από την λίαν εκτεταμένη έρευνα η οποία πραγματοποιείται από πολλούς στρατιωτικούς σε όλον τον κόσμο στον τομέα αυτό[semigr ]

(Τροπολογίες 12, 20 και 21)

ΚΑΛΕΙ

>Αρχικό κείμενο>

ΚΑΛΕΙ την Επιτροπή να προετοιμάσει μια έκθεση για το σύνολο της Κοινότητας, συνεκτιμώντας τις εκθέσεις των κρατών μελών, και να προβεί στην επισκόπηση των θεμάτων που καλύπτονται από την παρούσα σύσταση, με σκοπό την αναθεώρηση και την ενημέρωσή τους.

>Κείμενο μετά την ψηφοφορία στο ΕΚ>

ΚΑΛΕΙ την Επιτροπή να προετοιμάσει μια έκθεση για το σύνολο της Κοινότητας, συνεκτιμώντας τις εκθέσεις των κρατών μελών, και να προβεί στην επισκόπηση των θεμάτων που καλύπτονται από την παρούσα σύσταση, με σκοπό την αναθεώρηση και την ενημέρωσή τους

και να παρουσιάσει μία πρόταση αναθεώρησης της οδηγίας 90/270/ΕΟΚ περί ελαχίστων προδιαγραφών υγείας και ασφαλείας, κατά την εργασία σε οθόνες οπτικής απεικόνισης(1) καθώς και της οδηγίας 73/23/ΕΟΚ(2) και 92/75/ΕΟΚ(3), όπως επίσης και να προσαρμόσει πριν από την 1η Ιανουαρίου 2001 τη σύσταση ώστε να λαμβάνονται υπόψη οι μακροπρόθεσμες συνέπειες, υπό το πρίσμα του συνόλου των επιστημονικών δημοσιεύσεων, των ήδη υφισταμένων στα κράτη μέλη κανόνων και της αρχής της πρόληψης, να υποβάλει προτάσεις, έως την 1η Ιανουαρίου 2001 το αργότερο, για τη θέσπιση κριτηρίου ασφάλειας των συσκευών που δημιουργούν ηλεκτρομαγνητικά πεδία και να επιβληθεί σήμανση των προϊόντων αυτών ούτως ώστε να ενημερώνεται ο καταναλωτής για τα ηλεκτρομαγνητικά πεδία που παράγονται από τις ηλεκτρικές συσκευές, ανάλογα με την απόσταση και τη διάρκεια χρήσης τους. Επιπλέον, η Επιτροπή να συντάξει διεξοδικό συγκριτικό κατάλογο των ορίων που ισχύουν στα κράτη μέλη της ΕΕ, σε σύγκριση και με τα αντίστοιχα όρια σε άλλες σημαντικές χώρες, προκειμένου να διασκεδασθούν οι ανησυχίες που προκαλεί στην κοινή γνώμη το γεγονός ότι στις διάφορες χώρες ισχύουν διαφορετικές προδιαγραφές.

__________________

(1) ΕΕ L 156, 21.6.1990, σελ. 14.

(2) ΕΕ L 181, 4.7.1973, σελ. 32.

(3) ΕΕ L 297, 13.10.1992, σελ. 16.

(Τροπολογία 13)

Παράρτημα ΙΙ, έκτο εδάφιο

>Αρχικό κείμενο>

Οι βασικοί περιορισμοί που περιέχονται στον Πίνακα 1 έχουν θεσπισθεί έτσι ώστε να λαμβάνονται υπόψη αβεβαιότητες που υπάρχουν όσον αφορά τις ατομικές και αντικειμενικές συνθήκες καθώς και τις διαφορές όσον αφορά την ηλικία και την κατάσταση της υγεία του κοινού.

>Κείμενο μετά την ψηφοφορία στο ΕΚ>

Οι βασικοί περιορισμοί που περιέχονται στον Πίνακα 1

, περιλαμβάνουν σημαντικούς παράγοντες ασφάλειας μόνον όσον αφορά τα όρια των σημαντικών επιδράσεων[semigr ] αυτά έχουν θεσπισθεί έτσι ώστε να λαμβάνονται υπόψη αβεβαιότητες που υπάρχουν όσον αφορά τις ατομικές και αντικειμενικές συνθήκες καθώς και τις διαφορές όσον αφορά την ηλικία και την κατάσταση της υγεία του κοινού.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση σύστασης του Συμβουλίου που αφορά τον περιορισμό της έκθεσης του κοινού σε ηλεκτρομαγνητικά πεδία 0 Hz - 300 GHz (COM(98)0268 - C4-0427/98 - 98/0166(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(98)0268 - 98/0166(CNS),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 129 της Συνθήκης ΕΚ (C4-0427/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών και τη γνωμοδότηση της Επιτροπής Έρευνας, Τεχνολογικής Ανάπτυξης και Ενέργειας (A4-0101/99),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο

2. ζητεί να κληθεί να γνωμοδοτήσει εκ νέου σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής

3. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή